95/28/EY: Komission päätös, tehty 10 päivänä helmikuuta 1995, sisämarkkinoiden toteuttamiseksi tarvittavan yhteisön lainsäädännön täytäntöönpanosta vastaavien kansallisten virkamiesten vaihtoa jäsenvaltioiden hallintojen välillä koskevan toimintasuunnitelman prioriteettialueiden perustamisesta, tehty neuvoston päätöksen 92/481/ETY mukaisesti (Karolus-ohjelma)



Virallinen lehti nro L 037 , 17/02/1995 s. 0039 - 0040



KOMISSION PÄÄTÖS, tehty 10 päivänä helmikuuta 1995, sisämarkkinoiden toteuttamiseksi tarvittavan yhteisön lainsäädännön täytäntöönpanosta vastaavien kansallisten virkamiesten vaihtoa jäsenvaltioiden hallintojen välillä koskevan toimintasuunnitelman prioriteettialueiden perustamisesta, tehty neuvoston päätöksen 92/481/ETY mukaisesti (Karolus-ohjelma) (95/28/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sisämarkkinoiden toteuttamiseksi tarvittavan yhteisön lainsäädännön täytäntöönpanosta vastaavien kansallisten virkamiesten vaihtoa jäsenvaltioiden hallintojen välillä koskevasta toimintasuunnitelmasta 22 päivänä syyskuuta 1992 tehdyn neuvoston päätöksen 92/481/ETY (1) ja erityisesti sen 5 artiklan kuudennen luetelmakohdan, sekä katsoo, että edellä mainitussa päätöksessä määrätään, että komissio päättää vuosittain vaihto-ohjelman kattamista prioriteettialueista kuultuaan edellä mainitun päätöksen 10 artiklassa tarkoitettua komiteaa, mainitut alueet on vahvistettava vuodeksi 1995, prioriteettialueiden määrittely on läheisesti sidoksissa monien sellaisten toimenpiteiden toteuttamiseen, joilla pyritään täydellisten yhteismarkkinoiden toteuttamiseen EY:n perustamissopimuksen 7 a artiklassa määrätyllä tavalla, virkamiesten vaihto on suunniteltu edistämään yhdenmukaisuutta sekä yhteisön säädösten tulkinnassa että toteuttamisessa, ja tässä päätöksessä olevat määräykset ovat toimintasuunnitelmaa koskevan neuvoston päätöksen 92/481/ETY 10 artiklassa tarkoitetun lausunnon mukaiset, ON TEHNYT TÄMÄN PÄÄTÖKSEN: 1 artikla Neuvoston päätöksen 92/481/ETY 5 artiklan kuudennessa luetelmakohdassa tarkoitetut prioriteettialueet ovat tilivuonna 1995 seuraavat: - lääketuotteet ja eläinlääketuotteet (ja erityisesti lääketuotteiden lupien myöntämisestä ja valvomisesta vastaavat virkamiehet, myös etäispääteverkoston rakentamisesta lääketieteen tietojenkäsittelyssä vastaavat), - julkiset hankinnat (ja erityisesti hallintoyksiköissä työskentelevät virkamiehet, jotka vastaavat sopimustentekomenettelystä), - eräiden neuvoston asetuksen (EY) N:o 3381/94 (2) tarkoittamien, kahteen tarkoitukseen sopivien hyödykkeiden ja teknologioiden vientivalvonta sanotun kuitenkaan rajoittamatta puolustussalaisuuksien suojelua koskevien kansallisten säännösten soveltamista (ja erityisesti vientiluvista ja -seurannasta vastuussa olevat virkamiehet), - kulttuurin vientivalvonta (erityisesti vientiluvista ja -seurannasta vastuussa olevat virkamiehet), - vaatimustenmukaisuustestaus ja markkinoiden valvonta (ja erityisesti virkamiehet, jotka ovat vastuussa leikkikaluja, henkilökohtaisia suojausvälineitä, mittausvälineitä, matalajännitteisiä sähkölaitteita, sähkömagneettista yhteensopivuutta, lääketieteellisiä laitteita, kaasulaitteita, paineastioita, kemikaaleja, koneita ja moottoriajoneuvoja koskevien direktiivien toteuttamisesta, sekä hyvän laboratoriokäytännön tarkastamisesta vastuussa olevat virkamiehet ja erilaisten laaduntarkkailumenetelmien toteuttamisesta vastuussa olevat virkamiehet), - elintarvikkeet (erityisesti elintarvikkeiden virallisesta neuvoston direktiivin 89/397/ETY (3) ja neuvoston direktiivin 93/99/ETY (4) mukaisesta tarkastuksesta vastuussa olevat virkamiehet sekä kansallisen seurantapolitiikan muodostamiseen tai tieteellisen ja teknisen tuen antamiseen seurantayksiköille osallistuvat virkamiehet), - kasvien terveys (erityisesti kasvien ja kasvituotteiden terveystarkastuksesta tuotantopaikalla ja yhteisön raja-asemilla vastuussa olevat virkamiehet ja kasvinsuojelutuotteiden hyväksynnästä ja valvonnasta vastaavat virkamiehet), - pankit, vakuutusyhtiöt, arvopaperipörssit ja yhteiset arvopaperisijoituslaitokset (erityisesti näiden elinten valvontahallinnon virkamiehet), - kuluttajansuoja seuraavilla aloilla: yleinen tuoteturvallisuus, kuluttajaluotot ja pakettimatkat, - jäsenvaltioiden välisen jätteiden kuljetuksen hallinta, - maantiekuljetukset (erityisesti asetusten, varsinkin työoloja ja teknisiä kysymyksiä koskevien säädösten, toteuttamisesta ja tehokkaasta soveltamisesta vastuussa olevat virkamiehet), - meritse tapahtuvat kuljetukset: rajatarkastajien tekemät tarkastukset sen varmistamiseksi, että alukset täyttävät kansainväliset meriturvallisuus- ja ympäristönsuojelusäännöt, - sisämarkkinoita koskevien tilastollisten ohjelmien toteuttaminen (erityisesti jäsenvaltioiden välisten tavaroiden ja palveluiden kauppaa koskevista alakohtaisista ohjelmista vastuussa olevat virkamiehet), - kilpailu (erityisesti trusteja, hallitsevia asemia ja fuusioita koskevien kilpailusääntöjen laatimisesta ja soveltamisesta vastuussa olevat virkamiehet), - henkilöiden vapaa liikkuvuus (ja erityisesti olekelulupien myöntämisestä, sosiaaliturvaa koskevista asioista ja vapaan liikkuvuuden periaatteiden soveltamisesta vastuussa olevat virkamiehet kansallisen julkishallinnon prioriteettialoilla, toisin sanoen koulutuksessa, kansanterveydessä, siviilitutkimuksessa ja kaupallista palvelua hoitavissa julkisyhteisöissä), - neuvoston direktiivin 83/189/ETY (5) täytäntöönpano (kansallisten teknisten asetusluonnosten ennalta ilmoittamista koskevasta tietojenvaihtojärjestelmästä vastuussa olevat virkamiehet). 2 artikla Tätä päätöstä sovelletaan 1 päivästä tammikuuta 1995. Tehty Brysselissä 10 päivänä helmikuuta 1995. Komission puolesta Mario MONTI Komission jäsen (1) EYVL N:o L 286, 1.10.1992, s. 65 (2) EYVL N:o L 367, 31.12.1994, s. 1 (3) EYVL N:o L 186, 30.6.1989, s. 23 (4) EYVL N:o L 290, 24.11.1993, s. 14 (5) EYVL N:o L 109, 26.4.1983, s. 8